CELEX: 52013XG0305(01)
Language: fi
Date: 2013-03-05 00:00:00
Title: Neuvoston päätelmät koulutukseen investoimisesta – vastaus komission tiedonantoon Koulutuksen uudelleenajattelu: sosioekonomisten vaikutusten parantaminen investoimalla taitoihin sekä vuotuiseen kasvuselvitykseen 2013

5.3.2013   
            
            
               FI
            
            
               Euroopan unionin virallinen lehti
            
            
               C 64/5
            
         Neuvoston päätelmät koulutukseen investoimisesta – vastaus komission tiedonantoon Koulutuksen uudelleenajattelu: sosioekonomisten vaikutusten parantaminen investoimalla taitoihin sekä vuotuiseen kasvuselvitykseen 2013
   2013/C 64/06
   EUROOPAN UNIONIN NEUVOSTO, joka
   OTTAA HUOMIOON:
   
               1.
            
            
               Euroopan unionin toiminnasta tehdyn sopimuksen 165 ja 166 artiklan;
            
         
               2.
            
            
               Eurooppa 2020 -strategian sekä erityisesti vuotuiset kasvuselvitykset 2012 ja 2013 sekä vuoden 2012 maakohtaiset suositukset;
            
         
               3.
            
            
               eurooppalaisen koulutusyhteistyön strategisista puitteista vuoteen 2020 saakka (ET 2020) 12. toukokuuta 2009 annetut neuvoston päätelmät (1), joissa ensisijaisena tavoitteena on ennen kaikkea tukea sellaisten koulutusjärjestelmien edelleen kehittämistä jäsenvaltioissa, joilla pyritään varmistamaan kaikkien kansalaisten henkilökohtaisten, sosiaalisten ja ammatillisten mahdollisuuksien toteutuminen sekä kestävä taloudellinen hyvinvointi ja työllistyvyys, edistäen samalla demokraattisia arvoja, sosiaalista yhteenkuuluvuutta, luovuutta ja innovointia, aktiivista kansalaisuutta ja kulttuurienvälistä vuoropuhelua;
            
         
               4.
            
            
               strategisten puitteiden (ET 2020) täytäntöönpanosta helmikuussa 2012 annetun neuvoston ja komission yhteisen raportin (2), jossa määritetään ET 2020 -prosessin vauhdittamiseen tähtääviä toimenpiteitä kasvua ja työllisyyttä koskevien Eurooppa 2020 -tavoitteiden tukemiseksi sekä nimetään eurooppalaisen koulutusyhteistyön painopistealoja ajanjaksolle 2012–2014;
            
         
               5.
            
            
               komission tuoreimmissa ennusteissa esitetyn talouskriisin jatkumisen; ennusteiden mukaan talous elpyy ennakoitua hitaammin ja työttömyys kohoaa lähes 11 prosenttiin vuonna 2013 (3) ja vähäisen ammattitaidon omaavien työntekijöiden työttömyysaste on 60 prosenttia korkeampi (4);
            
         
               6.
            
            
               tarpeen katkaista nuorisotyöttömyyden kasvu Euroopassa; nuorison keskimääräinen työttömyysaste on nyt lähes 23 prosenttia, ja se on nousemassa yli 50 prosenttiin useissa jäsenvaltioissa (5);
            
         
               7.
            
            
               lisääntyvän näytön siitä, että ammattitaitotarjonta ei vastaa työmarkkinoiden tarpeita, sillä eri puolilla Eurooppaa on yli 2 miljoonaa avointa työpaikkaa (6);
            
         
               8.
            
            
               tarpeen luoda perusta tulevalle kasvulle ja kilpailukyvylle tilanteessa, jossa julkinen talous on ahtaalla, tehostamalla koulutusjärjestelmiin tehtäviä investointeja, sekä tällaisten investointien kiistattomat sosiaaliset ja taloudelliset tuotot;
            
         
               9.
            
            
               neuvoston 26. marraskuuta 2012 antamat päätelmät ”koulutuksesta Eurooppa 2020 -strategian yhteydessä – koulutuksen vaikutus talouden elpymiseen, kasvuun ja työllisyyteen” (7), joissa todettiin, että koulutussektorille tulisi, myös ministeritasolla, antaa keskeisempi rooli niin koulutukseen liittyvien yhteisten lähestymistapojen ja tavoitteiden määrittelyssä kuin Eurooppa 2020 -strategian mukaisen EU-ohjausjakson koulutukseen liittyvien osien täytäntöönpanossakin;
            
         
               10.
            
            
               joulukuun 13. ja 14. päivänä 2012 kokoontuneen Eurooppa-neuvoston päätelmät (8), joissa
               
                           —
                        
                        
                           kehotettiin neuvostoa, jäsenvaltioita ja komissiota huolehtimaan ripeistä jatkotoimista komission tiedonannolle Koulutuksen uudelleenajattelu
                               (9),
                        
                     
                           —
                        
                        
                           pantiin tyytyväisenä merkille edistyminen kohti kokonaisvaltaista EU:n lähestymistapaa nuorten työllisyyteen ja kehotettiin neuvostoa tarkastelemaan nuorten työllisyyspakettiin kuuluvia ehdotuksia,
                        
                     
                           —
                        
                        
                           korostettiin tarvetta jatkaa eriytettyä, kasvua edistävää julkisen talouden vakauttamista ja tasapainottaa tarve tehdä tuottavia julkisia investointeja julkisen talouden kurinalaisuustavoitteiden kanssa;
                        
                     
         
               11.
            
            
               yhteyden luomisen rakennerahastojen tulevan ohjelmakauden 2014–2020 ensisijaisten investointikohteiden ja -toimien valinnan sekä maakohtaisissa suosituksissa ja jäsenvaltioiden kansallisissa uudistusohjelmissa esitettyjen toimintapoliittisten haasteiden välille, jollei monivuotisesta rahoituskehyksestä 2014–2020 käynnissä olevista neuvotteluista muuta johdu;
            
         PANEE TYYTYVÄISENÄ MERKILLE:
   
               1.
            
            
               sen keskeisen aseman, joka vuotuisessa kasvuselvityksessä 2013 annetaan koulutukselle kasvun ja kilpailukyvyn aikaansaajana, mukaan lukien viittauksen inhimilliseen pääomaan tehtävien investointien keskeiseen asemaan työttömyyden torjumisessa ja estämisessä ja työllistävän elpymisen valmistelussa;
            
         
               2.
            
            
               vuotuisen kasvuselvityksen 2013 kannan eri tahdissa toteutettavaan julkisen talouden vakauttamiseen, kun siinä kehotetaan jäsenvaltioita säilyttämään tulevaisuuden kasvupotentiaali ja antamaan etusija mahdollisuuksien mukaan koulutusinvestointien lujittamiselle;
            
         
               3.
            
            
               vuotuisessa kasvuselvityksessä 2013 esitetyn kehotuksen toteuttaa uudistuksia, joilla parannetaan koulutusjärjestelmien tuloksia ja yleistä osaamistasoa sekä tiivistetään työelämän ja koulutuksen yhteyksiä, sekä toteamuksen, että ei ole olemassa yhtä kaikille sopivaa ohjelmaa ja että joidenkin uudistusten vaikutukset näkyvät mahdollisesti vasta paljon myöhemmin;
            
         
               4.
            
            
               taitojen, koulutuksen ja elinikäisen oppimisen merkityksen työllistettävyyden parantamisessa ja etenkin nuorisotyöttömyyden torjumisessa ja estämisessä puuttumalla sen perimmäisiin syihin, joista monia käsitellään taannoisessa komission 20. marraskuuta 2012 Euroopan parlamentille, neuvostolle, Euroopan talous- ja sosiaalikomitealle sekä alueiden komitealle antamassa tiedonannossa Koulutuksen uudelleenajattelu: sosioekonomisten vaikutusten parantaminen investoimalla taitoihin;
            
         KEHOTTAA JÄSENVALTIOITA TOISSIJAISUUSPERIAATE HUOMIOON OTTAEN:
   
               1.
            
            
               varmistamaan, että koulutuksen sosiaaliset näkökohdat otetaan huomioon ja että annetaan yhtäläiset mahdollisuudet laadukkaaseen koulutukseen, jotta koulutusjärjestelmät voivat jatkossakin osaltaan edistää sosiaalista yhteenkuuluvuutta, kestävää kehitystä, aktiivista kansalaisuutta ja henkilökohtaisten mahdollisuuksien toteutumista Euroopassa;
            
         
               2.
            
            
               vahvistamaan koulutuksen merkitystä Eurooppa 2020 -strategiassa ottamalla huomioon Koulutuksen uudelleenajattelu -tiedonannon sekä vuotuisten kasvuselvitysten ja maakohtaisten suositusten koulutukseen liittyvät näkökohdat sekä keskittymällä kansallisten ja ET 2020:n painopisteiden mukaisesti ja käytettävissä olevat resurssit huomioon ottaen seuraaviin alueisiin:
               
                           a)
                        
                        
                           parannetaan koulutusjärjestelmien tuloksia ja yleistä taito- ja osaamistasoa esimerkiksi tiivistämällä työelämän ja koulutuksen välisiä yhteyksiä sekä varmistamalla tehokas viestintä ja vahva kumppanuus asiaankuuluvien politiikan alojen, koulutussektoreiden, työmarkkinaosapuolten ja eri tasojen viranomaisten kesken;
                        
                     
                           b)
                        
                        
                           edistetään ammatillisen koulutuksen huippuosaamista yhteistyössä työmarkkinaosapuolten kanssa esimerkiksi kehittämällä laadukkaita ammatillisen koulutuksen järjestelmiä, joihin sisältyy tärkeänä osana työssä oppiminen, harkitsemalla toisen asteen jälkeisen tai korkea-asteen lyhytkestoisen koulutuksen kehittämistä eurooppalaisen tutkintojen viitekehyksen mukaisesti tai Bolognan prosessin ensimmäiseen sykliin liittyen keskittyen mahdollisiin kasvualoihin tai aloihin, joilla on todettu taitovajetta, ja linjaamalla ammatillista koulutusta koskeva politiikka kansallisten, alueellisten tai paikallisten talouden kehittämisstrategioiden mukaan;
                        
                     
                           c)
                        
                        
                           parannetaan vuonna 2011 annetussa neuvoston suosituksessa (10) esitetyn mukaisestiniiden nuorten tuloksia, joilla on suuri riski keskeyttää opintonsa ja jäädä perustaidoiltaan matalalle tasolle, esimerkiksi tunnistamalla varhaisessa vaiheessa kaikilla koulutustasoilla perustaidoissa heikosti menestyvät, tarjoamalla yksilöllistä tukea ja validoimalla samalla epävirallisen ja arkioppimisen yhteydessä hankitut tiedot, taidot ja osaaminen sekä torjumalla alhaisten koulutussaavutusten syitä korkealaatuisen ja kaikkien saatavilla olevan varhaiskasvatuksen avulla;
                        
                     
                           d)
                        
                        
                           vähennetään vähäisen ammattitaidon omaavien aikuisten määrää esimerkiksi lisäämällä aikuiskoulutuksen kannustimia, jakamalla tietoa elinikäisen oppimisen palveluista, kuten tietoa epävirallisen oppimisen ja arkioppimisen validoimisesta (11) ja uraohjauksesta, sekä tarjoamalla yksilöllisesti räätälöityjä oppimismahdollisuuksia;
                        
                     
                           e)
                        
                        
                           toteutetaan toimenpiteitä, joilla kehitetään monialaisia taitoja ja monialaista osaamista elinikäisen oppimisen avaintaidoista vuonna 2006 annetussa suosituksessa (12) kuvatulla tavalla varhaisista koulutusvaiheista aina korkea-asteen koulutukseen hyödyntäen innovatiivisia ja opiskelijakeskeisiä pedagogisia menetelmiä;
                        
                     
                           f)
                        
                        
                           tarkistetaan ja vahvistetaan kaikkien opetusalan ammattien pätevyysvaatimuksia (opettajat, koulujen johtajat ja opettajien kouluttajat mukaan luettuina) yhteistyössä asiaan liittyvien sidosryhmien kanssa esimerkiksi varmistamalla opettajien peruskoulutuksen tehokkuus ja tarjoamalla johdonmukaiset ja riittävästi resursoidut järjestelmät opetushenkilöstön rekrytointia, valintaa, perusopettajankoulutusta, uran alkuvaiheen tukea ja osaamiseen perustuvaa ammatillista täydennyskoulutusta varten;
                        
                     
                           g)
                        
                        
                           hyödynnetään tieto- ja viestintätekniikkapohjaista (TVT) opiskelua ja korkealaatuisten avointen oppimisresurssien saatavuutta, esimerkiksi tukemalla TVT-pohjaisia opetus- ja arviointimenetelmiä, parantamalla tiedottamista digitaalisen sisällön käyttäjien ja tuottajien oikeuksista ja velvollisuuksista sekä auttamalla koulutuslaitoksia mukautumaan avointen oppimisresurssien yleistymiseen, kiinnittäen erityistä huomiota laadun varmistukseen ja valvontaan;
                        
                     
                           h)
                        
                        
                           edistetään ja mahdollisuuksien mukaan lisätään koulutusinvestointeja ja pyritään samalla tehostamaan varojen käyttöä ja virittämään kestävistä ja tasapainoisista rahoitusmekanismeista kansallista keskustelua, johon myös laaja sidosryhmien joukko osallistuu;
                        
                     
         ON YHTÄ MIELTÄ SEURAAVASTA:
   Keskeisemmän roolin omaksumiseksi EU-ohjausjakson täytäntöönpanossa koulutus-, nuoriso-, kulttuuri- ja urheiluneuvoston kokoonpanossa kokoontuvien jäsenvaltioiden edustajien ja/tai tarvittaessa asianomaisten valmisteluelinten olisi asianomaisten jäsenvaltioiden suostumuksella tarkasteltava jäsenvaltioiden saavuttamaa edistymistä maakohtaisissa suosituksissa esitettyihin koulutusalan haasteisiin vastaamisessa (13). Puheenjohtajavaltion laatiman EU-ohjausjaksoa koskevan etenemissuunnitelman mukaisesti koulutuskomitea voi lisäksi tarvittaessa tukea muita asiaan liittyviä komiteoita, kuten työllisyyskomiteaa, koulutukseen liittyvien maakohtaisten suositusluonnosten tarkastelussa;
   PANEE MERKILLE KOMISSION AIKOMUKSEN:
   
               1.
            
            
               toissijaisuusperiaate ja kansallinen vastuu koulutuksesta sekä koulutusta tarjoavien oppilaitosten itsenäisyys huomioon ottaen tukea jäsenvaltioiden toimia koulutusjärjestelmiensä parantamiseksi hyödyntämällä täysin EU:n koulutusalan ohjelmia ja rahastoja sekä parantamalla tietoperustaa, laatimalla yksityiskohtainen kustannus-hyötyanalyysi ja lisäämällä läpinäkyvyyttä, ja toteuttaa tätä varten muun muassa seuraavat toimet:
               
                           a)
                        
                        
                           se lisää maakohtaista, kutakin maata tukevaa asiantuntemustaan ja analysointivalmiuksiaan;
                        
                     
                           b)
                        
                        
                           se pitää yhteyttä jäsenvaltioihin järjestelmällisesti, mukaan lukien kahdenväliset kokoukset tärkeinä ajankohtina valmisteluvaiheessa, jonka pohjalta komissio hyväksyy ehdotukset maakohtaisiksi suosituksiksi;
                        
                     
                           c)
                        
                        
                           se varmistaa, että ET 2020:n nojalla perustettujen avointa koordinointimenetelmää (14) noudattavien työryhmien toimintaa koordinoidaan tiiviimmin ja että ne kaikki keskittyvät ET 2020:n, Eurooppa 2020 -strategian ja EU-ohjausjakson yhteydessä määritettyihin tärkeimpiin toimintapoliittisiin haasteisiin;
                        
                     
                           d)
                        
                        
                           se tutkii mahdollisuutta tukea jäsenvaltioita pyynnöstä tilanteessa, jossa ne haluavat kutsua vertaisryhmän keskustelemaan yksityiskohtaisesti oman maansa erityiskysymyksistä, hyödyntämällä asiaankuuluvia rahoitusvälineitä ja tukemalla esimerkiksi kansainvälisesti tunnustettujen asiantuntijoiden osallistumista;
                        
                     
                           e)
                        
                        
                           se tarkastelee yhteistyössä jäsenvaltioiden kanssa palautetta, joka koskee uuden koulutuksen seurantakatsauksen ja koulutusfoorumin toimintaa ensimmäisessä vaiheessa, ja tekee ehdotuksia varmistaakseen, että näiden uusien välineiden soveltamisesta saadaan lisäarvoa EU-ohjausjaksolla;
                        
                     
                           f)
                        
                        
                           se harkitsee yhteistyössä jäsenvaltioiden kanssa metodologisen työskentelyn jatkamista asiaankuuluvan tiedon keräämiseksi tueksi mahdollisia kielitaidon vertailuarvoja koskevalle, neuvostossa hyväksyttävälle ehdotukselle (15).
                        
                     
         
               2.
            
            
               tukea sellaisia aloitteita kuin ehdotettu EU:n tason oppisopimusyhteenliittymä, jonka tavoitteena on parantaa työssä oppimista ja saada mukaan koulutukseen ja työllisyyteen liittyviä, erityisesti työmarkkinaosapuolten, liike-elämän ja ammatillisen koulutuksen tarjoajien välisiä vahvoja kumppanuuksia, Kööpenhaminan prosessin mukaisesti;
            
         
               3.
            
            
               tutkia yhdessä EU:n tason työmarkkinaosapuolten kanssa mahdollisuuksia nostaa aikuisille tarjolla olevan koulutuksen tasoa ja parantaa sen laatua työvoiman kouluttamiseksi uusiin tehtäviin ja olemassa olevien taitojen kohottamiseksi;
            
         
               4.
            
            
               arvioida läheisessä yhteistyössä jäsenvaltioiden ja asiaan liittyvien sidosryhmien kanssa EU:n ja kansallisten avoimuus- ja tunnustamisvälineiden tiiviimpää yhteensovittamista varten mahdollisesti perustettavan taitojen ja tutkintojen eurooppalaisen alueen vaikutuksia, jotta varmistetaan taitojen ja pätevyyksien vaivaton tunnustaminen yli maiden rajojen;
            
         
               5.
            
            
               käynnistää jäsenvaltioiden mahdollisten aloitteiden kanssa koordinoiden uusi koulutuksen avoimuutta lisäävä aloite (”Opening up Education”) sen analysoimiseksi, lisääkö EU:n tuki laadukkaiden avointen oppimisresurssien ja tieto- ja viestintätekniikan saatavuutta ja käyttöä;
            
         
               6.
            
            
               toteuttaa yrittäjyyskasvatusta edistäviä toimia, joita ovat erityisesti toimintapoliittisten ohjeiden antaminen ja kehyksen laatiminen kannustamaan yrittäjyyskasvatusta oppilaitosten tasolla;
            
         
               7.
            
            
               analysoida julkisten varojen käytön tehokkuutta koulutuksen alalla ja käynnistää EU:n tason keskustelu asiaankuuluvien sidosryhmien kanssa eri koulutussektoreihin investoimisen hyödyistä;
            
         PYYTÄÄ JÄSENVALTIOITA JA KOMISSIOTA:
   
               1.
            
            
               tiivistämään EU-ohjausjakson yhteydessä määritettyjen keskeisten poliittisten haasteiden ja avoimeen koordinointimenetelmään liittyvien toimien välistä yhteyttä ja kehittämään pyydettäessä maakohtaista ulottuvuutta yksittäisten jäsenvaltioiden ja jäsenvaltioryhmien avustamiseksi maakohtaisten suositusten toteuttamisessa;
            
         
               2.
            
            
               hyödyntämään tarvittaessa täysin avoimen koordinointimenetelmän yhteydessä vahvistettuja yhteistyön ja vertaisoppimisen mahdollisuuksia tehostettujen työmenetelmien avulla muun muassa seuraavasti:
               
                           a)
                        
                        
                           toimien parempi keskinäinen täydentävyys ja päällekkäisyyksien välttäminen hyödyntämällä enemmän EU:n jäsenvaltioiden osallistumista muiden kansainvälisten järjestöjen, kuten OECD:n (16), UNESCOn ja Euroopan neuvoston, toimintaan;
                        
                     
                           b)
                        
                        
                           rakenteet ja menettelyt, jotka vahvistavat avoimen koordinointimenetelmän prosessin toimivuutta ja vaikuttavuutta sekä jäsenvaltioiden vastuunottoa siinä esimerkiksi pääjohtajien ja eturivin poliittisten päättäjien tasolla;
                        
                     
                           c)
                        
                        
                           jäsennelty vapaaehtoisuuteen perustuva vertaisarviointiprosessi, joka keskittyy maakohtaisten suositusten täytäntöönpanoon ja perustuu syyskuussa 2012 toteutetusta kokeiluluonteisesta vertaisarvioinnista saatuihin kokemuksiin;
                        
                     
                           d)
                        
                        
                           säännöllinen palaute kaikilta työryhmiltä koulutuskomitealle ja/tai muille asiaankuuluville ryhmille ja keskeisten toimintapoliittisten tulosten esittäminen neuvostolle vakiomallisen asiakirjan muodossa;
                        
                     
                           e)
                        
                        
                           säännöllinen tiedottaminen erityisesti koulutuskomitean ja kaikkien aihekohtaisten työryhmien välillä, jotta varmistetaan, että työryhmät ovat täysin perillä tilanteesta, jossa ne toimivat, ja toimeksiantoonsa nähden merkittävistä tapahtumista;
                        
                     
                           f)
                        
                        
                           kaikkia aihekohtaisia työryhmiä varten selkeät toimeksiannot ja vakioidut toimintatavat (tehtävät, odotetut tulokset, jäsenyysvaatimukset ja raukeamislausekkeet) mukaan lukien sen varmistaminen, että tieto- ja viestintätekniikan mahdollisuuksia hyödynnetään esimerkiksi pitämällä virtuaalikokouksia;
                        
                     
                           g)
                        
                        
                           jäsennellyt tiedotusjärjestelyt, joilla on sekä EU:n tason että jäsenvaltiotason ulottuvuus ja jotka on vahvistettava ennen työryhmän tulosten julkaisemista, mukaan lukien työryhmän tulosten yhteenvetojen monikielinen julkaiseminen;
                        
                     
         
               3.
            
            
               edistämään maakohtaisten suositusten rakentavaa seurantaprosessia antamalla asiaankuuluville poliittisille komiteoille (talouspoliittinen komitea ja työllisyyskomitea) säännöllisesti tiedoksi edellä mainittuun avoimeen koordinointimenetelmään liittyvien yhteistyöjärjestelyjen tulokset.
            
         
      (1)  EUVL C 119, 28.5.2009, s. 2.
   
      (2)  EUVL C 70, 8.3.2012, s. 9.
   
      (3)  Euroopan komission syksyllä laatima talousennuste (marraskuu 2012).
   
      (4)  Eurostatin työttömyystilastot (marraskuu 2012).
   
      (5)  ”Nuoret töihin” – COM(2012) 727 final, 5 päivänä joulukuuta 2012.
   
      (6)  Eurooppalainen avointen työpaikkojen seurantaväline, 7 päivänä joulukuuta 2012.
   
      (7)  EUVL C 393, 19.12.2012, s. 5.
   
      (8)  EUCO 205/12.
   
      (9)  14871/12 + ADD 1–8.
   
      (10)  Neuvoston suositus koulunkäynnin keskeyttämisen vähentämiseen tähtäävistä politiikoista (EUVL C 191, 1.7.2011, s. 1).
   
      (11)  Neuvoston suositus, annettu 20 päivänä joulukuuta 2012, epävirallisen ja arkioppimisen validoinnista (EUVL C 398, 22.12.2012, s. 1).
   
      (12)  Euroopan parlamentin ja neuvoston suositus, annettu 18 päivänä joulukuuta 2006, elinikäisen oppimisen avaintaidoista (EUVL L 394, 30.12.2006, s. 10).
   
      (13)  DE: varauma tämän virkkeen jälkimmäiseen osaan (alkaen sanoista ”olisi asianomaisten…”).
   
      (14)  Avoin koordinointimenetelmä.
   
      (15)  Ks. asiak. 14871/12 ADD 2, s. 3.
   
      (16)  Kaikkien jäsenvaltioiden oikeus osallistua tämän järjestön toimintaan olisi varmistettava.